1994-ben Adams és támogatói 500 000 dollárt fizettek a Lotus-istállónak, hogy az két futam erejéig versenyautót biztosítson számára a Formula–1-es világbajnokságon. Adams így Alex Zanardi helyét vette át a belga és a portugál versenyen. Mind a két futamra kvalifikálta magát, Belgiumban egy kicsúszás miatt kiesett, Portugáliában pedig a tizenhatodik helyen ért célba. Szándékai szerint a soron következő európai nagydíjon is jelen lett volna, ám a csapat ekkor már újra Zanardinak biztosított lehetőséget.